Achill Sound (prieliv)

Achill Sound (ír. Gob an Choire) je prieliv na západnom pobreží Írska. Oddeľuje ostrov Achill Island od materskej pevniny, konkrétne od polostrova Corraun Peninsula. Zároveň spája zálivy Clew Bay na juhovýchode a Blacksod Bay na severozápade a prebieha v severojužnom smere.

Na brehu prielivu ležia obce Achill Sound a Cloughmore, prieliv premosťuje most na ceste R319 (spojnica obcí Mulrany a Keel), ktorý spája pevninu s ostrovom. Dosahuje šírku 600 - 1 400 metrov.

Prielivy v Írsku